Source: http://politeia.org.ro/stiri-revista-presei/revista-presei-21-ianuarie/60697/
Timestamp: 2019-02-22 08:46:43+00:00

Document:
Revista Presei – 21 ianuarie. “De la degradarea statului la coruperea vieţii publice, prin triumful imposturii! “ | PoliteiaWorld
Home » Stiri / Revista Presei	» Revista Presei – 21 ianuarie. “De la degradarea statului la coruperea vieţii publice, prin triumful imposturii! “
Revista Presei – 21 ianuarie. “De la degradarea statului la coruperea vieţii publice, prin triumful imposturii! “
21/01/2019 Autor desy.demeter Categorii: Stiri / Revista Presei
Buna dimineata intr-o zi de luni, 21 ianuarie! Vremea din 21 ianuarie în România aduce valorile termice situate în jurul mediilor climatologice specifice datei în majoritatea regiunilor. Temperaturile maxime sunt cuprinse între -3 şi 6 grade, iar cele minime între -10 şi 1 grad. Cerul va fi mai mult noros şi sunt prezente precipitaţii cu caracter izolat ziua, iar spre seară şi noaptea în sud-vest, sud şi centru şi pe arii restrânse în rest. Precipitațiile vor fi în general sub formă de ninsoare, însă trecător, în extremitatea de vest şi sud-vest vor fi şi lapoviţe sau ploi şi condiţii de polei. La București, cerul va fi acoperit de nori, iar temperaturile se vor încadra între 1°C și -3°C. Vântul suflă cu 8 km/h dinspre S, iar noaptea vântul se intensifică. Precipitațiile se vor extinde la București, exitând posibilitate de ploaie.
Energia, lebada neagra a guvernului Valcov. Cum s-a transformat arta guvernarii in stiinta prostiei …Ca o ironie amara a istoriei, tot la mijloc de ianuarie, in anul 2019, la apogeul celei mai lungi si mai eficiente perioade de progres tehnologic din istoria umanitatii, a treia cea mai bogata in resurse energetice tara din Europa tremura inspaimantata dupa o greva de nici o saptamana la cea mai mare companie miniera nationala. Iarna 2018-2019 nu este nici pe departe o iarna cumplita precum iernile din anii 1929, 1942, 1954 si 1967, care au fost unele teribile, atat prin temperaturile scazute, cat si prin cantitatile uriase de zapada care au cazut. Si cu toate acestea, situatia Romaniei de astazi, din punct de vedere energetic, este catastrofala. Sa privim imaginea de ansamblu a energeticii romanesti: avem o tara care detine a doua cea mai mare rezerva de gaze naturale din Uniunea Europeana, a treia cea mai mare rezerva de titei din Uniunea Europeana, a cincea cea mai mare rezerva de carbune din Uniunea Europeana, al treilea cel mai mare potential hidroenergetic din Uniunea Europeana si, iarna de iarna, nu suntem in stare sa producem suficienta energie electrica pentru a alimenta locuintele romanilor si economia. Iarna de iarna ne minunam ca prostii ca trebuie sa importam energie electrica, de parca acest lucru ar fi o situatie exceptionala si inexplicabila. O greva neinteleasa si neasteptata de guvernanti nu este nicidecum cauza prabusirii energetice a Romaniei din ianuarie 2019. Nu, greva minerilor din bazinul gorjean este doar hartia de turnesol care indica starea catastrofala a ramurii energetice din economia nationala. O succesiune incredibila de prostii, amatorisme si populisme au creat amalgamul perfect pentru distrugerea temeinica a energeticii romanesti. Sintetic vorbind, o tara care detine a treia bogatie de resurse primare energetice a continentului este abia pe locul 13 in clasamentul european al productiei de energie electrica. Daca prostia ar fi o stiinta si s-ar acorda un Nobel pentru ea, guvernul de la Bucuresti ar fi premiat an de an, intr-atat de stupid este tot ceea ce face in domeniul energiei. Nicio prostie pe care ar fi putut s-o comita guvernantii nostri nu a fost uitata, toate s-au comis simultan: – Romania si-a incuiat cu sapte lacate rezervele naturale de carbune si gaze si a decis sa nu le exploateze decat cu lingurita; – Romania nu construieste centrale electrice pe gaze, desi are gaze din belsug, iar gazul este materia prima cu cel mai mare randament si cel mai putin poluant;- Romania nu investeste niciun leu in transportul energiei electrice, lasand in exploatare instalatii vechi, multe din vremea expansiunii din anii 70; – Romania nu a miscat nici macar un petic de hartie pentru a-si construi noi reactoare nucleare sau macar pentru a-si reabilita reactoarele vechi. Integral: http://www.ziare.com
Recursul compensatoriu: Toader, asteptat luni sa vina cu solutii la valul de infractionalitate din ultima perioada Ministrul Justitiei Tudorel Toader este asteptat sa ii prezinte premierului Viorica Dancila, luni dimineata, o analiza cu privire la recursul compensatoriu si efectele sale, dar si propunerile legislative pe care le are pentru a pune capat violentei si infractionalitatii in crestere din ultima perioada. Toader a anuntat intalnirea cu Dancila intr-o declaratie de presa.….Printre cazurile de recidivisti se afla cel de la Galati, unde o persoana in varsta a fost snopita in bataie si jefuita de un tanar care a beneficiat de recursul compensatoriu. Un alt caz este cel de la Medias, unde un om a fost omorat cu 11 lovituri de cutit de catre 3 agresori, unul dintre ei iesind mai devreme de dupa gratii in baza aceluiasi recurs. Legea recursului compensatoriu a intrat in vigoare la 19 octombrie 2017 si, potrivit acesteia, detinutii care au stat in conditii improprii beneficiaza de sase zile libere la fiecare 30 de zile executate. Aproape 11.000 de infractori au fost eliberati mai devreme din inchisori, intr-un an, in baza recursului compensatoriu. Datele apar in raspunsul semnat de ministrul Justitiei, Tudorel Toader, la o interpelare adresata de deputatul PNL Florin Roman. Potrivit ministrului Justitiei, in perioada 19 octombrie 2017 – 23 noiembrie 2018, au fost eliberate in total 13.277 de persoane private de libertate, dintre care 2.397 au fost eliberate la termen si 10.880 au beneficiat de eliberarea conditionata si regimul compensatoriu. Din totalul acestor persoane, 649 au revenit in penitenciare pentru ca au comis noi infractiuni, 188 dintre acestea fiind inchise pentru crima, tentativa de crima, viol si talharie. Legea recursului compensatoriu, in forma care a permis iesirea in numai un an de zile a 11.000 de infractori din puscarii a fost votata de PSD, ALDE si UDMR in toamna lui 2017. Integral: http://www.ziare.com/
Romania, pe urmele Ungariei? Ce a patit tara vecina dupa ce a pus taxa pe activele bancare …Presedintele Asociatiei Analistilor Financiar Bancari (AAFB) din Romania, Iancu Guda, a explicat pentru Ziare.com ca, inainte de toate, este lipsit de logica economica sa calculezi o taxa pe active bancare raportat la ROBOR. In acelasi context, Iancu Guda a explicat ca ar fi suficient sa vedem cat de greu i-a fost Ungariei – care are o economie mai dinamica decat a Romaniei – sa isi revina dupa aplicarea unei taxe pe active bancare.”Daca am calcula valoarea taxei in functie de ROBOR din trimestul IV din 2018 – ea ar urma sa fie de 1,2%. Ramane sa vedem cat va fi ROBOR in acest an. Oricum, din estimarile mele, taxa pe activele bancilor va fi in jur de 1%. Merita spus ca in Ungaria, in 2010, statul a pus o taxa de aproape 0,53% din activele bancare. Vorbeam despre o taxa care – desi era doar la jumtatea celei pe care vrea sa o impuna Romania – a avut efecte devastatoare pentru economia tarii vecini. Mai exact, creditarea companiilor mici a avut foarte mult de suferit. Intr-o prima etapa, ca sa rezolve problema, statul maghiar si-a infiintat un fond de investii pentru a credita el insusi companiile mici. Dupa 5 ani, acelasi stat si-a dat, insa, seama ca nu se pricepe la asta si ca activitatea de creditare implica si know-how important, si cheltuieli mari de logistica si administrare. In consecinta, statul a dat inapoi, a desfiintat fondul si le-a redus bancilor taxa de la 0,53% la 0,2%. Ulterior, creditarea a inceput sa isi revina si acest lucru a avut o influenta pozitiva in economie”, a declarat Iancu Guda. Este greu de inteles, in aceste conditii, de ce asteapta Guvernul ca economia Romaniei – mai putin agila decat cea maghiara – sa reziste taxei pe lacomie.“La maghiari, taxa pe active nici nu a fost, de fapt, o taxa pe lacomie, ci o modalitate de a determina bancile sa contribuie la un fond de salvare pentru perioade de criza. Practic, banii din taxa se duceau intr-un fond sa salvare a bancilor si nu puteau fi folositi pentru alte nevoi. La noi, n-am vazut sa fie mentionat in legislatie ca banii s-ar duce la un fond de salvare a bancilor. De unde putem trage concluzia ca vor intra in bugetul public si ulterior cheltuiti. Integral: http://www.ziare.com
Instanța Supremă a anulat interceptările SRI pe mandat de siguranță națională în dosarul lui Mazăre. Din complet a făcut parte soția avocatului lui Cătălin Voicu și omul lui Savonea. Decizia fără precedent ar putea avea consecințe și în dosarul lui Dragnea Un complet de 3 judecători al Înaltei Curți de Casație și Justiție (ICCJ) – format din magistrații Simona Neniță, Daniel Grădinaru și Anca Alexandrescu – a anulat 5 interceptări din dosarul fostului primar al Constanței Radu Mazăre, obținute de SRI pe mandat de siguranță națională (MSN), se arată în motivarea deciziei de achitare din iunie anul trecut și dată publicității acum. În vara anului trecut, judecătorii i-au achitat în primă instanță pe Radu Mazăre și pe fratele acestuia, Alexandru, în procesul în care sunt acuzați că ar fi primit o șpagă de 175.000 de euro de la omul de afaceri israeliean, Avraham Morgenstern, constructorul cartierului social Henri Coandă din Constanța. După deschiderea acestei anchete, Mazăre a fugit în Madagascar, iar Morgenstern, în Argentina. Judecătorii nu și-au întemeiat decizia de a elimina interceptările obținute de SRI pe MSN pe decizia de joi, 17 ianuarie 2019, a CCR, care anulează probele obținute de procurori cu SRI pe mandate de supraveghere tehnică obișnuite, așa numitele MST. Magistrații au invocat, în schimb, o decizie CCR din 28 februarie 2018, care a constatat neconstituționalitatea unei sintagme din articolul 3 alineatul f al legii 51/1991 privind securitatea naţională. E vorba de sintagma ”aduc atingere gravă drepturilor şi libertăţilor fundamentale ale cetăţenilor români”. Curtea a statuat atunci, cu majoritate de voturi, că infracțiunile de corupție nu reprezintă amenințări la securitatea națională. Integral: https://www.g4media.ro
Regimul Dragnea şi naşterea unui alt viitor Ca nici un alt regim de dinaintea sa, regimul Dragnea pare să fi dezvoltat o autentică ştiinţă a planificării involuţiei instituţionale. Dincolo de detaliile groteşti, dincolo de analfabetismul funcţional, dincolo de impostură, se află proiectul de ţară ale cărui contururi devin vizibile, o dată cu fiecare zi care trece. Iar acest proiect de ţară poate fi redus la o singură ambiţie fundamentală : lichidarea temeliilor occidentale ale aşezării statului român. Ceea ce regimul Dragnea construieşte, în această doar aparentă dezordine, este o veritabilă alternativă, una care se revendică de la variatele tipuri autocratice din Eurasia. De aici, obligaţia de a nu subestima potenţialul de distrugere şi de transformare al actualei majorităţi parlamentare. Nouă, în raport de celelalte guverne USL de după 2012, este hotărârea de a duce la bun sfârşit un plan ce implică atacul concertat împotriva instituţiilor, ca prim pas în vederea cuceririi lor. Se poate spune că, după eşecul din februarie 2017 al OUG 13, regimul de la Bucureşti a imaginat o tactică împotriva căreia societatea, partidele din opoziţie şi şeful de stat au incapabile să îşi dezvolte strategia de răspuns. Trecerea de la ofensiva frontală la perfida formulă legislativă este parte din această mutaţie la care asistăm. După un an şi jumătate, regimul Dragnea deţine încă două nou poziţii cheie în eşafodajul constituţional: CSM şi CCR. Cât despre modul în care Tudorel Toader a redus ministerul său la o anexă a voinţei lui Liviu Dragnea, în pofida ezitărilor verbale de circumstanţă, acesta ilustrează, exemplar, involuţia statului de drept. În fapt, regimul Dragnea îşi propune, programatic, să erodeze elemente ce conferă stabilitate şi predictibilitate statului român. Dezordinea din sistemul fiscal conduce la prăbuşirea monedei naţionale. Iniţierea procedurii de revocare împotriva Procurorului general al Republicii slăbeşte, aproape fatal, încrederea magistraţilor în posibilitatea de a fi protejaţi împotriva ingerinţelor politice. Anexarea Curţii Constituţionale permite rescrierea , în sens pesedist, a regimului constituţional. Intervenţia cu scop de intimidare a CNA este o altă pârghie în tentativa de domesticire a societăţii. Toate aceste detalii participă la un proiect de ţară. Ce rămâne după tot ceea ce a fost ridicat cu dificultate este înlăturat? Un teren populat de ruine, peste care se poate ridica un alt viitor. Iar acest viitor înseamnă capitalismul oligarhic pe care îl apără şi îl întruchipează domnii Teodorovici şi Vălcov, acel capitalism în care resursele de stat sunt alocate discreţionar, iar clientela de partid ocupă poziţii hegemonice….Regimul Dragnea nu este un regim ca oricare altul: iată punctul de plecare al oricărei analize lucide. Supravieţuirea sa,pe termen mediu, implică producerea de schimbări ireversibile. De la degradarea statului la coruperea vieţii publice, prin triumful imposturii, regimul Dragnea pune în mişcare agenţii patogeni din care se naşte acest nou viitor. Integral: https://www.marginaliaetc.ro
Trenurile de calatori din Romania au avut intarzieri de 3 ani in sase luni de zile! In replica la trenurile de mare viteza din Japonia, CFR a introdus trenurile de mare intarziere. Este un banc care ilustreaza perfect statistica oficiala in cazul mersului trenurilor din Romania. Datele ofciale arata ca in tot anul 2018, trenurile din Romania au avut intarzieri de 6 ani! Cifrele apar intr-un raspuns al Ministerului Transporturilor transmis deputatului sucevean Catalin Nechifor (Pro Romania, ex –PSD). “La nivel national, minutele de intarziere inregistrate pentru trenurile de calatori in perioada iunie – noiembrie 2018 sunt de 1.624.577 minute – cu o medie de 5,78 minute/ tren“, se arata in raspunsul MT, citat de Newsbucovina.ro. Cele 1,6 milioane de minute intarziere inseamna aproximativ 1.130 de zile. Practic, in 6 luni trenurile au avut intarzieri de 3 ani….Rodrigo Maxim, reprezentant al Federatiei Sindicatelor Transportatorilor Feroviari din Romania, explica unul din motivele intarzierilor: materialul rulant si infrastructura sunt vechi si nu se mai fac investitii. “Infrastructura are restrictii de viteza pe care in loc sa le elimine cresc si pentru ca nu se investeste. Materialul rulant este vechi si locomotivele raman defecte, mai vine si iarna care ne gaseste total nepregatiti”. Integral: http://www.ziare.com
Jandarmeria și-a cumpărat a treia zi de Crăciun pistoale mitralieră și lansatoare de gaze lacrimogene. Cine este firma care a câștigat contractul de peste 3, 4 milioane de lei Peste 3,4 milioane de lei a cheltuit Jandarmeria Română de Crăciun, atunci când instituția a atribuit două contracte pentru înarmare, după cum rezultă din site-ul de achiziții publice. Jandarmeria a acordat cele două contracte prin cerere de ofertă unei firme condusă de un personaj care promovează discursul împotriva firmelor străine. În a treia zi de Crăciun, pe 27 decembrie, în jurul prânzului, Jandarmeria Română a anunțat că a cumpărat pistoale automate, pistoale mitralieră și lansatoare de calibru 40 mm în valoare totală de puțin peste 3,4 milioane de lei. Informațiile au fost publicate de Jandarmerie pe Sistemul Electronic de Achiziții Publice (SEAP). Ora 11.47, primul contract. Primul contract a fost acordat la ora 11.47 în a treia zi de Crăciun, 27 decembrie, și a constat în semnarea unui „acord cadru de furnizare produse militare – Armă lansator calibru 40 de milimetri”. Valoarea înțelegerii este de 1.715.000 de lei. Contractul a fost acordat de Jandarmeria Română prin cerere de ofertă către firma Transcarpat Sportours International SRL din București, Sectorul 2. Administratorul și acționarul majoritar al societății este Dinu Solojan. Firma sa a fost de fapt singura care a participat la acest concurs de oferte prin cerere. Criteriul principal al desemnării câștigătorului a fost prețul cel mai scăzut. În schimbul celor 1,7 milioane de lei, firma lui Dinu Solojan trebuie să asigure furnizarea a cel mult 400 și a minim 50 de „armă lansator cal. 40 mm”, conform caietului de sarcini. Ora 12.18, al doilea contract. Cel de-al doilea contract de înarmare a Jandarmeriei a fost acordat la 31 de minute după primul. Altfel spus, la ora 12.18, tot în a treia zi de Crăciun. Iar banii, este vorba de o sumă de 1.683.630 de lei, au ajuns tot la firma Transcarpat Sportours International SRL….„Oricum, se vor cumpăra pistoale și lansatoare care au mai fost folosite”, ne-a mai asigurat sursa. Întrebat și pentru motivul pentru care Jandarmeria se înarmează, și dacă instituția se pregătește de alte revolte, acesta a spus „nu cred că acesta este motivul. Jandarmeria trebuie să fie echipată”. Integral: https://www.g4media.ro
Cât consumă românii din salariu minim pe alimentele de bază. Topul puterii de cumpărare în supermarket cu bani puțini …Cheltuielile pe alimentele de bază reprezintă 25,8% din salariul minim pe economie, ceea ce plasează România pe locul 29 din cele 52 de țări luate în considerare într-un studiu realizat de Picodi. Potrivit studiului, în Marea Britanie de pildă aceste cheltuieli reprezintă doar 7,7% din salariul minim, în Germania 9,8% iar în Franța 12, 7%. Mai mult decât românii cheltuiesc pe alimentele de bază Serbia, cu 26, 9% din salariu minim, Albania și Bulgaria cu 31%. La începutul fiecărui an, în majoritatea țărilor este actualizată valoarea salariului minim pe economie. Însă, conceptul salariului minim pe economie, nu este prezent în toate țările: nu vom găsi granița de jos în țările scandinave, în Italia, Elveția sau Singapore. România face parte din țările care au ratificat convenția ONZ cu privire la salariul minim pe economie. Însă, este salariul minim pe economie suficient, pentru a acoperi nevoile alimentare de bază de zi cu zi? Departamentul de analiză Picodi, a decis să ia sub lupă prețurile a opt grupe de articole alimentare de bază, universale, în 52 de țări ale lumii, și să le confrunte cu salariul minim pe economie din acele țări….Pentru țelurile acestui raport, am creat un coș de cumpărături care conține opt categorii universale de produse alimentare: pâine, lapte, ouă, orez, cașcaval, carne, fructe și legume. Chiar dacă această listă este scurtă și economică, aceste produse asigură acoperirea nevoilor organismului unei persoane adulte cu carbohidrați, proteine, fibre și mineralele necesare, iar prețurile la acestea sunt monitorizate zilnic în toată lumea. În România, un astfel de coș de cumpărături, ce conține lista alimentelor de bază, va costa, în medie, 299 lei și 70 de bani….De la 1 ianuarie 2019, salariul minim pe economie în România este de 1900 lei brut (1162 lei net). Luând în considerare prețurile medii ale alimentelor în România, cheltuielile pe alimentele de bază reprezintă 25,8% din salariul minim pe economie, ceea ce plasează România pe locul 29, printre țările luate în considerare în studiu. Cele mai bune condiții cu privire la salariul minim pe economie, conform clasamentului, le putem găsi în Mare Britanie, Australia și Irlanda, unde prin luarea în considerare a prețurilor produselor de bază, un lucrător obișnuit cu salariul minim pe economie, va cheltui doar 7% din salariul său pe acest mic coș de cumpărături. Integral: https://www.g4media.ro
(Nota: ca pana in ’90:Lapte (10 litri) – 40,42 lei; Pâine (10 bucăți a câte 500 g) – 23,50 lei; Orez (1,5 kg) – 6,74 lei)
IPP în parteneriat cu G4Media.ro au lansat cea mai nouă campanie anti-fake news. Cum se strecoară propaganda rusă în România …Potrivit acesteia, în România, de exemplu, fake news poate afecta orientarea strategică a ţării, erodând pilonii principali pe care se sprijină aceasta: parteneriatul României cu NATO şi SUA, ori calitatea de membru UE. În acest context, subliniază experta, principalul actor statal care emite fake news în spaţiul public autohton este Rusia. Direct, o face prin intermediul a două entităţi media, cunoscute pe plan mondial pentru activităţile duse în slujba Kremlinului, respectiv Sputnik și RT. Indirect, subliniază alte voci, pe tărâmul fake news Moscova acţionează prin intermediul unei reţele de site-uri care funcţionează pe post de releu, exploatând totodată o categorie aparte de public (idioţii utili) şi folosind ca materie primă sincopele din societate şi mediul politic. „Propaganda pro-Kremlin folosește ceea ce se întâmplă în societate”, afirmă Nicola Ţîbrigan expert LARICS (Laboratorul pentru Analiza Războiului Informaţional şi Comunicare Strategică). De exemplu, susţine acesta, tema Soros a fost pe radarul specialiştilor în dezinformare de la Moscova cu destulă vreme înainte ca ea să explodeze în spaţiul public şi politic din România, iar un alt „exerciţiu” care serveşte interesul Rusiei este cel al avalanşei de materiale, în mediul online, despre „armele frumoase ale lui Putin”. „Nu cred că e recomandat să devenim purtătorii de cuvânt ai Ministerului rus al Apărării”, conchide Nicolae Ţîbrigan. ista instrumentelor şi a modurilor lor de utilizare nu se opreşte aici. „Mai este o categorie de site-uri: cele construite pentru trafic. Sunt site-uri care promovează știri fake de tipul celor care prezintă un nou tratament pentru cancer pe bază de ridiche neagră şi rostopască, ori sirene eșuate pe o plajă. Cu asemenea materiale, ele adună un trafic foarte mare, apoi încep să strecoare regulat și mesaje ale propagandei ruse”, spune şi jurnalistul Cristian Pantazi, de la G4media.ro. Integral: https://www.g4media.ro
Va doresc o saptamana usoara si fara nori! @Desy
8 Raspunsuri la Revista Presei – 21 ianuarie. “De la degradarea statului la coruperea vieţii publice, prin triumful imposturii! “
radu221/01/2019 at 09:06
Buna ziua. Zice Cioclul ”În tot cazul, pentru a fi adoptată, Ordonanța va respecta normele de tehnică legislativă privind transparența decizională, se va solicita avizul Consiliului Legislativ, avizul CSM în funcție de care se va decide dacă și când se va decide conținutul final pe care să îl aibă proiectul de OUG”, a declarat Toader, într-o conferință de presă. ”
Acum tine cont de CSM cand e condus de Savonea, cand CSM spunea ca nu exista nici un motiv pentru demiterea LCK avizul era consultativ. Asta inseamna ca s-au inteles Dragnea si Tariceanu cine la ce va candida?
Paganel21/01/2019 at 09:30
Excelentă „Revista Presei” și superbă poză (ca de obicei)! Mulțumesc frumos! Mi-ați descrețit fruntea, în „cea mai deprimantă zi a anului” (cică!) 🙂
În altă (dez)ordine de idei:
http://www.contributors.ro/global-europa/desantul-chinez/
Merită citit! Nu e complet – atinge „cestiunea” Rusiei cam de departe (mai deloc), dar e un articol bun,l lung, consistent, de lecturat și „rumegat”!
P.S. Aștept(ăm) cu mare interes editorialul lui @Cetatean! Sunt sigur că va fi excelent, imbatabil și-l va face „KO” pe panglicarul analfabet juridic putorenko!
Tzepelica21/01/2019 at 09:57
Dragnea, sustinut de clica personala, are toate sansele sa-si atinga obiectivele pt. ca romanii nu reactioneaza. Pasivitatea nu inseamna decat aprobarea hotiei, care se pare ca face parte din cultura de veacuri a bastinasilor.
La asta se adauga haosul/dezorganizarea opozitiei, macinata de orgolii marunte si atacata de profesionistii (asa-zisii psihosociologi formati de vechea secu) aliantei PSD-ALDE care primesc “temele” de la Moscova.
Paganel21/01/2019 at 10:24
O „radiografie” concisă și perfectă a „societății” românești…
Să mai „punctez” și eu, la aceasta… În 3 săptămâni, au fost, în toată țara, doar 7 proteste (să le zic așa, deși în unele cazuri, e cam… mult…). Două – la Râmnicul Vâlcea (unde e ceva grav la spitalul județean!…), două – în Capitală (dintre care, cel mai consistent a fost cel de la Ateneu), și câte unul – în Gorj (greva minerilor), Mehedinți (un protestatar i-a înjurat pe jegolicea și ciordin, parcă, la Turnul Severin) și la Iași (o grevă a comenrcianților din complexul E-gros)…
Acum doi ani, pe vremea asta, străzile României „vuiau” de protestatari…
desy.demeter21/01/2019 at 09:59
‘Multumesc Paganel!
“…”Cata ticalosie din partea ministrului Justitiei!…Repunerea in termen se face de catre judecator, nu la partid!Prin “repunerea in termenul de contestatie in anulare” se deschide calea desfiintarii tuturor hotararilor penale definitive pronuntate de completele de 5 judecatori de la ICCJ in ultimii 5 ani. Se incalca in felul asta in mod grosolan autoritatea de lucru judecat! Si indiferent ca sunt vinovati, foarte multi infractori vor scapa pentru ca a intervenit prescriptia raspunderii penale. Vor sa o dea prin OUG ca sa nu o putem contesta la CCR, inaintea publicarii in MOf. Evident Avocatul Poporului (Victor Ciorbea – n.red.) va dormi in papusoi cum a facut-o si pana acum. E jale!…”
elablue21/01/2019 at 10:57
Pariez ca textul OUG a venit in plic de la ccr. TT e prea orgolios ca sa riste o ordonanta care ar putea fi declarata neconstitutionala. Pentru ca AP deja nu mai conteaza. Procurorii vor putea cere sesizarea ccr in fata instantei.
Ccr va face piruete spunand ca principiul asigurarii dreptului la un proces echitabil prevaleaza in fata principiului securitatii juridice.
Am o singura nelamurire, de ce ccr n-a prevazut posibilitatea asta in decizia in care s-a pronuntat asupra C5.
Adrian Nastase nu intra aici ( condamnare 6 ianuarie 2014, legea cu C5 trasi la sorti 1 februarie 2014)
stefan6021/01/2019 at 13:17
Eu trag ceva concluzii ( legat de politica si politicienii ” nostri”) privind niste declaratii , preocupari de albire a unora , anulari de contracte militare + asta :
http://m.hotnews.ro/stire/22925589
Cum se face ca arunci cind se discuta de exploatarea gazelor si petrolului din Marea Neagra , unicii parteneri ” gasiti” sint DOAR din fosta URSS ?
Nu Esso , nu Shell , nici Total sau ENI.
Doar rusnaci sau slugi putiniste.
Cetatean21/01/2019 at 13:34
salut, postare editorial!
http://politeia.org.ro/editoriale/judecatori-fiti-independenti-nu-aplicati-oug-uri-neconstitutionale/60706/
« Judecători, fiti independenți! Nu aplicați OUG-uri neconstituționale!
Revista Presei – 19 ianuarie. “1 român/3 minute, viteza cu care se pleacă din ţară.” »

References: CCR 
 articolul 3
 CSM 
 CSM 
 CSM 
 CSM 
 ICCJ 
 ccr 

Ccr 
 ccr